Lisa 1

Viru-Nigula Vallavalitsuse

06.05.2021 korraldusele nr 102

# Vallavara võõrandamise kirjaliku enampakkumise teade

Viru-Nigula Vallavalitsus võttes aluseks Viru-Nigula Vallavolikogu 27.09.2018 määruse nr 38 „Viru-Nigula vallavara valitsemise kord“ ja Viru-Nigula Vallavalitsuse 06.05.2021 korralduse nr 102 „Vallavara võõrandamine kirjaliku enampakkumise korras“ teatab:

1. Võõrandada kirjalikul enampakkumisel Viru-Nigula vallale kuuluv alljärgnev vara, korteriomand Mäe tn 12 korter 48, Kunda linn, Viru-Nigula vald, Lääne-Virumaa (registriosa nr 2095531, ühetoaline, kolmas korrus, 27,1 m²) alghinnaga 2700,00 eurot.

2. Korteriomand võõrandatakse kõikide korteris asuvate ja korteriomandi kasutuses oleva keldriboksides olevate asjadega.

3. Enampakkumisel osalemise tasu määratud ei ole. On määratud tagatisraha, suuruses 10% alghinnast, mis peab olema laekunud Viru-Nigula vallavalitsuse pangakontole nr EE252200221011939622 (Swedbank) hiljemalt vahetult eelneval pangapäeval enne pakkumuste esitamise tähtaega.

4. Enampakkumisel osalemiseks peab esitama hiljemalt 27. mail 2021 kella 12.00-ks Viru-Nigula vallavalitsusele järgmised dokumendid: avaldus koos pakkumusega, isikutunnistuse või passi koopia, pakkumuse esitaja kontaktandmed. Dokumendid esitatakse märkega „Enampakkumine“ kinnises ümbrikus aadressile Kasemäe tn 19, Kunda linn, Viru-Nigula vald või digitaalselt allkirjastatult e-posti aadressile vallavalitsus@viru-nigula.ee.

5. Vallavara müük enampakkumise korras toimub Viru-Nigula Vallavolikogu 27.09.2018 määruse nr 38 „Viru-Nigula vallavara valitsemise kord“ alusel. Pakkumused avatakse komisjoni poolt 27.05.2021 kell 12.30 aadressil Kasemäe tn 19, Kunda linn. Enampakkumise tulemused kinnitab Viru-Nigula Vallavalitsus oma korraldusega. Parima pakkumuse teinud isikuga sõlmitakse notariaalne leping. Lepingu sõlmib vallavanem või tema poolt volitatud isik. Enampakkumisel osalejale, kelle pakkumus ei olnud edukas, tagastatakse tagatisraha kolme tööpäeva jooksul pärast enampakkumise tulemuste kinnitamist või enampakkumise nurjunuks tunnistamist.

6. Enampakkumise varaga tutvumine kohapeal eelneval kokkuleppel. Täiendav informatsioon ja kooskõlastused: Alari Kirt, Viru-Nigula valla majanduskeskuse juhataja, tel.: 5309 7785, alari.kirt@viru-nigula.ee.

Enampakkumisega seotud küsimused palun saata eelnimetatud e-posti aadressile hiljemalt 26.05.2021.